Publication: Magyar Közlöny
Issue: MK-2001-21 (Year: 2001, Number: 21)
Era: 1990-2004
Section: Az elsősegélynyújtó helyekre a 2/1998. (I. 16.) MüM rendelet szerinti elsősegélyjelekkel kell felhívni a figyelmet.
Paragraph Index: 146

7. Metánveszélyes bánya 7.1. Metánveszélyesnek kell minősíteni a föld alatti művelésű bányát, ha abban a metán olyan mennyiségben szabadulhat fel, amelynél nem zárható ki a sújtólég kialakulása. 7.2. A főszellőztetést egy vagy több szellőztető berendezéssel kell megvalósítani. 7.3. A fejtési tevékenységet a gázkiáramlás figyelembevételével kell tervezni és végezni. Intézkedni kell a kiáramló metán miatt fellépő kockázatok lehető legnagyobb mértékű csökkentésére. 7.4. Különszellőztetéssel szellőztetni csak a feltáró és az előkészítő vágatok elővájási munkahelyeit, a vágatfelhagyási munkahelyeket, továbbá a közvetlenül az áthúzó légáramú vágatokból nyíló bányatérségeket szabad. Fejtési munkahelyeket különszellőztetéssel csak akkor szabad szellőztetni, ha megfelelő kiegészítő intézkedéseket hoztak a munkavállalók biztonságának és egészségének szavatolására. 7.5. A 6.3. pontban előírt méréseket ki kell terjeszteni a metán mérésére is. Ha a biztonsági és egészségügyi dokumentum előírja, azon fejtési mezők kihúzó légáramú vágataiban, amelyekben gépi vagy omlasztásos jövesztést alkalmaznak, továbbá a gépesített vágathajtási munkahelyek közelében a metán koncentrációját folyamatosan kell mérni. 7.6. Metánveszélyes bányában csak a bányatérség besorolásának megfelelő robbantóanyag használható. 7.7. Metánveszélyes bányában — tilos a dohányzás, valamint a dohány és a nyílt láng képzésére alkalmas bármilyen más tárgy hordása, — lángvágás, hegesztés és más hasonló művelet csak kivételesen és olyan feltételek betartásával végezhető, amely szavatolja a munkavállalók biztonságát és egészségét.

Source: https://magyarkozlony.hu/hivatalos-lapok/26d052a1e029e9a132102402c41ded6061c4ffb5/dokumentumok/8584af439b2e8019321b44a64669f868ea077c1d/letoltes